COREPER
Store norske leksikon,Samfunn,Politikk og offentlig forvaltning,Internasjonal politikk,Internasjonale organisasjoner,EU
COREPER, Comité des représentants permanents, er en komité i EU-systemet som består av ambassadørene fra medlemslandene.
Medlemsstatenes ambassadører er faste delegasjonsrepresentanter og møtes hver uke i en egen komité for å forberede saker for Den europeiske unions råd (Rådet). Bare spesielt viktige eller vanskelige saker blir behandlet i Rådet, og COREPER spiller derfor en sentral rolle i EUs beslutningssystem.Komiteen fungerer som samtale- og forhandlingsorgan mellom medlemsstatene. I tillegg fungerer det som et politisk kontrollorgan, gjennom å kontrollere og styre overvåkning av arbeidet i ekspertutvalg.Komiteen er delt i to: COREPER II omfatter medlemsstatenes ambassadører. COREPER I består av de faste representantenes stedfortredere. Under COREPER er det en rekke arbeidsgrupper som forbereder sakene på ulike områder. Les mer i Store norske leksikon EU – Den europeiske union